سٹرک ٹرانسپورٹ اور شاہراہوں کی وزارت
سڑک وٹرانسپورٹ اور قومی شاہراہوں کے مرکزی وزیر نتن گڈکری نے، گوا میں نیو زواری پل کے پہلے مرحلے کا افتتاح کیا
ملک میں سڑکوں کا معیار 2024 تک دنیا کے بہترین معیار کے برابر ہو جائے گا: سڑک وٹرانسپورٹ اور قومی شاہراہوں کے مرکزی وزیر
سڑک و ٹرانسپورٹ اور قومی شاہراہوں کے مرکزی وزیر نتن گڈکری نے آج گوا میں نیو زواری پل کے پہلے مرحلے کا افتتاح کیا۔ مارگاؤ-پناجی قومی شاہراہ پر کورٹلم گاؤں میں زواری ندی پر واقع، اس پل کا مقصد ریاست کی ٹریفک کی پریشانیوں کو کم کرنا ہے۔ پہلے مرحلے کے تحت، 8 لین اسٹیڈ کیبل والے پل کے 4 لین رائٹ ہینڈ سائیڈ کوریڈور کا افتتاح کیا گیا ہے۔ 2530 کروڑ روپے کا پروجیکٹ نئے پل اور بامبولیم سے ورنا تک رسائی پر مشتمل ہے اور اس منصوبے کی کل لمبائی 13.20 کلومیٹر ہے۔
اس تقریب سے خطاب کرتے ہوئے، سڑک ٹرانسپورٹ اور قومی شاہراہوں کے مرکزی وزیر نتن گڈکری نے ایسے موقع پر موجود ہونے پر اپنی خوشی کا اظہار کیا، جہاں ایک عظیم الشان اور قابل رشک منصوبہ حقیقت بن جاتا ہے۔ انہوں نے آنجہانی وزیراعلیٰ اور مرکزی وزیر منوہر پاریکر کو منڈووی پل اور زواری ندی پر بنے نئے کیبل پل کے معماروں میں سے ہونے کا سہرا دیا۔ مرکزی وزیر نتن گڈکری نے مشاہدہ کیا کہ اس پروجیکٹ کی تعمیر کی حالیہ رفتار اس نئی ٹکنالوجی کا بھی ثبوت ہے، جسے سڑک ٹرانسپورٹ اور قومی شاہراہوں کی مرکزی وزارت پورے ملک میں پلوں کی تعمیر کے لیے استعمال کر رہی ہے۔ انہوں نے بتایا کہ گوا ممبئی قومی شاہراہ کو بھی اگلے 7 سے 8 مہینوں میں مکمل کر لیا جائے گا۔
وزیر موصوف نے کہا کہ مرکزی اور ریاستی حکومتیں نیو زواری برج پر منصوبہ بند گھومنے والے ریستوراں کو حقیقت بنتے دیکھنے کے لیے پرعزم ہیں۔ انہوں نے کہا کہ ایک خوبصورت حالت میں ہونے کی وجہ سے، جو دنیا بھر سے سیاحوں کو اپنی طرف متوجہ کرتی ہے، یہ مناسب ہے کہ اس طرح کے پل میں اپنی نوعیت کی یہ پہلی اضافی خصوصیت ہو۔ انہوں نے مزید کہا کہ مرکزی حکومت ملک میں سڑک کے بنیادی ڈھانچے کے معیار میں بنیادی بہتری دیکھنے کے لیے پرعزم ہے۔ مرکزی وزیر نتن گڈکری نے یہ بھی بتایا کہ 2024 تک ملک میں سڑکوں کا معیار دنیا کی بہترین سڑکوں کے برابر ہو جائے گا۔
سیاحت اور بندرگاہوں، جہاز رانی اور آبی گزرگاہوں کے مرکزی وزیر مملکت شری پد نائک نے کہا کہ دونوں مرکزی اور ریاستی حکومتیں، ریاست گوا کی مجموعی ترقی کو یقینی بنانے کے لیے کام کر رہی ہیں۔ انہوں نے مزید کہا کہ نیو زواری پل عام گاؤوں کی ٹریفک کی پریشانیوں کو دور کرنے کی طرف ایک طویل راستہ طے کرے گا۔
گوا کے وزیر اعلیٰ ڈاکٹر پرمود ساونت نے مرکزی وزیر نتن گڈکری کا شکریہ ادا کیا کہ وہ ریاست کو قومی شاہراہ کنیکٹی ویٹی اور بندرگاہ کے رابطے کو بہتر بنانے کے لیے رہنمائی کر رہے ہیں۔ یہ نوٹ کرتے ہوئے کہ نیو زواری پل پر اپنی نوعیت کا پہلا گھومنے والا ریسٹورنٹ ہوگا، وزیر اعلیٰ نے نشاندہی کی کہ یہ پل اپنے طور پر سیاحوں کی توجہ کا مرکز ہوگا۔ انہوں نے مزید کہا کہ نیا پل شمالی اور جنوبی گوا کے درمیان ٹریفک کے ہموار بہاؤ کو یقینی بنائے گا۔ انہوں نے اس موقع کو پل کے ارد گرد لائٹ اینڈ ساؤنڈ شو کے ساتھ ساتھ ریاست میں بندرگاہ، ہوائی اڈے اور ریلوے کو جوڑنے والی ایک سرکلر سڑک کے لیے بھی استعمال کیا۔
تقریب میں محکمہ تعمیرات عامہ کے مربوط آپریشنز مینجمنٹ کے لیے ایک موبائل ایپلی کیشن کا آغاز بھی دیکھا گیا۔اس ایپلی کیشن کا مقصد گڑھوں پر شکایات کے اندراج کے لیے ایک پورٹل کے طور پر کام کرنا شروع کرتے ہوئے بہت سے آپریشنز کو مربوط کرنا ہے۔ اس موقع پر موجود دیگر نامور شخصیات میں گوا کے محکمہ تعمیرات عامہ کے وزیر نیلیش کیبرال، ممبر پارلیمنٹ  ونے ٹنڈولکر، ممبر پارلیمنٹ  فرانسسکو سر دنہا شامل تھے۔
۰۰۰۰۰۰۰۰

U-14515
(Visitor Counter : 83